**Ы. Алтынсарин атындағы**

 **Арқалық педагогикалық институтының**

 **студенттері арасында**

 **Рахман Алшанұлы Алшановтың**

 **«Жиырма мыңжылдықтың құпиясы: ізденістер мен ашылымдар»**

 **атты кітабына эссе жазудан байқауы туралы**

**ЕРЕЖЕ**

**1.    Байқауды өткізудің тәртібі мен шарттары**

1.1.    Байқаудың тақырыбы: **«Жиырма мыңжылдықтың құпиясы: ізденістер мен ашылымдар»**.
1.2. Байқауға қатысу үшін Ы. Алтынсарин атындағы Арқалық педагогикалық институтының студенттері шақырылады.

1.3. Байқаулық жұмыстар (эсселер) 2021 жылдың 5- мамырынан 17-мамырына дейін қабылданады;
 1.4. Жұмыстар (эссе) қағазда немесе электрондық түрде  мына электрондық мекен-жайға ұсынылады: nauka\_argpi@mail.ru  («Байқау эссе» деген белгімен жолдау керек)

1.5 Байқауды ұйымдастырушылар белгіленген мерзімнен кешіктіріліп алынған, сондай-ақ байқау тақырыбына сәйкес келмейтін эсселерді қабылдамауға құқылы.
1.6. Эссе  авторына қайтарылмайды.
1.7. Әрбір қатысушыдан тек бір ғана эссе қабылданады.

**2. Эссенің мазмұны мен ресімделуіне қойылатын талаптар**

2.1.   Байқауға қазақ немесе орыс тіліндегі мәтіні 3-4 парақтан аспайтын көлемдегі жұмыстар қабылданады. Топ болып жазылған жұмыстар байқауға қабылданбайды.
2.2.    Мәтін Microsoft Word редакторында терілуі тиіс,  қарпі – Times New Roman.
2.3.    Эссенің басты парағын ресімдеуге қойылатын талаптар:
1)    білім беру мекемесінің толық атауы;
2)    тақырыпша;
3)    автор туралы деректер: тегі, аты-жөні, мамандығы, курсы, байланыс телефонының нөмірі, электрондық почта мекен-жайы;

**3.    Байқаулық комиссияның құрамы және жұмыс істеу тәртібі**

3.1.    Байқау жеңімпаздарын айқындауды байқаулық комиссия іске асырады.
3.2.    Қарау нәтижелеріне орай әрбір эссе 1-10 балдық шкаламен бағаланады.
3.3.    Эссені рецензиялау кезінде байқаулық комиссияның мүшесі мына өлшемдерге сүйене отырып, оның деңгейін бағалайды:
1)    байқау тақырыбының ашылуы;
2)    автордың нақты және негізделген ұстанымы;
3)    жасалған қорытындылардың бірегейлігі және жеке-даралығы;
4)    баяндалудың тұтастығы және қисындылығы.

**4.    Байқау қорытындысын шығару**

4.1.    Байқауды қорытындылау 2021 жылдың 20 мамырына дейін іске асырылады.
4.2.    Байқаулық комиссия байқау жеңімпаздарын анықтайды және бірінші, екінші және үшінші орындарды береді. Байқау қорытындысы хаттамамен ресімделеді.
4.3.    Байқау жеңімпаздары дипломдармен және ақшалай сыйлықтармен марапатталады:

 1-орын 50 000тг,

 2-орын 30 000тг,

 3-орын 20 000тг

 4.4.    Байқауға қатысушылардың бәріне қатысқаны туралы алғыс хат табыс етіледі.

Анықтаманы мына телефондар бойынша алуға болады: 8 714 307 24 88

 8 775 886 06 93